Document ID: 32006R0640

UREDBA SVETA (ES) št. 640/2006
z dne 10. aprila 2006
o razveljavitvi uredb (EGS) št. 3181/78 in (EGS) št. 1736/79 v zvezi z evropskim monetarnim sistemom
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 308 Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju mnenja Evropske centralne banke (2),
ob upoštevanju naslednjega:
(1)
Uredba Sveta (EGS) št. 3181/78 z dne 18. decembra 1978 v zvezi z Evropskim monetarnim sistemom (3) pooblašča Evropski sklad za monetarno sodelovanje (ESMS), da od držav članic prejme rezerve in izda ekuje. Naloge ESMS je prevzel Evropski monetarni inštitut (EMI) in s tem se je ESMS razpustil. Pozneje je navedene naloge prevzela Evropska centralna banka (ECB). Zato ta uredba ni več potrebna in bi jo bilo treba razveljaviti.
(2)
Uredba Sveta (EGS) št. 1736/79 z dne 3. avgusta 1979 o subvencijam obrestim za določena odobrena posojila v okviru Evropskega monetarnega sistema (4) določa, da Skupnost lahko v obdobju petih let od datuma njene uporabe odobri subvencije obrestim pri določenih vrstah posojil (posojila Evropske investicijske banke (EIB) za financiranje naložb v manj bogatih državah članicah, med drugim v infrastrukturi). To obdobje petih let, ki se ni podaljšalo, se je izteklo leta 1984. Poleg tega mora država članica v skladu s členom 1 navedene uredbe sodelovati pri mehanizmih Evropskega monetarnega sistema, da je upravičena do subvencij. Ta pogoj tudi predlaga, da se navedena uredba ne uporablja več. Ta posojila, ki jih je odobrila EIB in ki so bila upravičena do subvencij obrestim, so bila medtem vrnjena. Zato navedena uredba ni več potrebna in bi jo bilo treba razveljaviti -
SPREJEL NASLEDNJO UREDBO:
Člen 1
Uredbi (EGS) št. 3181/78 in (EGS) št. 1736/79 se razveljavita.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 10. aprila 2006

Labels: 2
15
11